વડા પ્રધાન નરેન્દ્ર મોદીના ગૃહરાજ્ય ગુજરાતમાં સ્વચ્છ ભારત અભિયાનને ધારી સફળતા મળી નથી, તેમાં પણ વડા પ્રધાન નરેન્દ્ર મોદી ગુજરાત વિધાનસભામાં અમદાવાદના એક ધારાસભ્ય તરીકે બિરાજી ચૂક્યા છે. પોતાના મુખ્યપ્રધાનપદના કાર્યકાળ દરમ્યાન નરેન્દ્ર મોદીએ અમદાવાદને ધ્યાનમાં રાખીને રિવરફ્રન્ટ, બીઆરટીએસ, કાંકરિયા લેકફ્રન્ટ, ભદ્ર પ્લાઝા જેવા અનેક ડ્રીમ પ્રોજેક્ટ શરૂ કર્યા હતા. ર૦૦૭-૦૮માં ‘નિર્મળ અમદાવાદ, નિર્મળ ગુજરાત’ તે પૈકીનો એક ડ્રીમ પ્રોજેક્ટ હતો. કમનસીબે અમદાવાદને સ્વચ્છ બનાવવાનું વડા પ્રધાનનું સ્વપ્ન સાકાર થયું નથી.